32004D0273
L 086/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 март 2004 година
за изменение на Решение 2001/881/ЕО на Комисията по отношение на дoбавките и заличаванията в списъка от граничните инспекционни пунктове с оглед на присъединяването на Чешката република, Естония, Кипър, Латвия, Литва, Унгария, Малта, Полша, Словения и Словакия
(нотифицирано под номер С(2004) 823)
(текст от значение за ЕИП)
(2004/273/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално член 2, параграф 3 от него,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия (1), и по-специално член 57 от него,
като има предвид, че:
(1)
За някои актове, приети от Комисията и които ще останат валидни и след 1 май 2004 г. и се налагат изменения заради присъединяването на нови страни, но те не са били предвидени в Акта за присъединияване и по-специално в неговото приложение II. Тези допълнителни изменения трябва да бъдат приети преди присъединяването, за да могат да се приложат веднага след него.
(2)
Процесът на разширяване ще доведе до съществено изместване и промяна на сухопътната граница на новата Общност с трети съседни страни, като се има предвид разширяването на крайбрежната граница, в която ще се включи една по-голяма част от морския бряг на Балтийско и Средиземно море и добавянето на няколко международни летища.
(3)
Едновременно с това, предвид присъединяването, единният пазар ще се развие и ще покрие голяма част от Централна Европа и някои държави-членки, по-специално Австрия, Германия и Италия, вече няма да представляват източната граница на Общността с трети страни и някои съществуващи гранични инспекционни пунктове по сухопътните граници на тези държави-членки ще престанат да функционират като такива.
(4)
Предвидените места, предложени в новите държави-членки за гранични инспекционни пунктове с трети страни, бяха обект на контрол от страна на Комисията, а също и на представители на държавите-членки и се прие, че някои от тези места ще отговарят на изискванията на Европейския съюз към датата на присъединяването.
(5)
Публикуваният списък на гранични инспекционни пунктове, одобрени в държавите-членки, трябва да бъде преработен, за да се вземе предвид тази промяна в ситуацията и трябва да се добави списък с граничните инспекционни пунктове в новите държави-членки към пунктовете, които вече са установени с Решение 2001/881/ЕО на Комисията (2), последно изменено с Решение 2003/831/ЕО (3).
(6)
Списъците на граничните инспекционни пунктове, разположени в Австрия, Германия и Италия, трябва да се променят, за да се вземе предвид факта, че някои сухопътни пунктове, разположени в тези държави-членки, вече няма да изпълняват тази функция.
(7)
Списъкът на новите гранични инспекционни пунктове може да бъде допълнен по-късно с допълнителни пунктове в новите държави-членки, когато те бъдат установени и след предоставянето на всички необходими гаранции,
ПРИЕ НАСТОЯЩОТО РЕШЕНИЕ:
Член 1
Приложението към Решение 2001/881/ЕО се допълва от списъка с граничните инспекционни пунктове, който се съдържа в приложение I.
Член 2
Списъкът с гранични инспекционни пунктове, посочен в член 1, ще бъде преразгледан на 1 май 2004 г., за да се добавят новите гранични инспекционни пунктове, които ще бъдат готови към датата на присъединяване или за да се заличи всеки граничен инспекционни пункт, за който контролът по транспонирането на достиженията на правото на ЕС даде незадоволителен резултат.
Член 3
Граничните инспекционни пунктове, които фигурират в приложение II, се заличават от секциите, отнасящи се до Австрия, Германия и Италия в приложението към Решение 2001/881/ЕО на Комисията.
Член 4
Настоящето решение се прилага от датата на влизане в сила на Договора за присъединяване от 2003 г. и при условие че последният влезе в сила.
Член 5
Адресати на настоящото решение са държавите-членки.
Съставено в Брюксел на 18 март 2004 година.